ჯონათან ევანზი

ჯონათან ევანზი (; დ. 17 თებერვალი, 1958) — ბრიტანეთის უშიშროების სამსახურის (MI5) გენერალური დირექტორი 2007 წლის 21 აპრილიდან 2013 წლის 22 აპრილამდე, როდესაც უწყების ხელმძღვანელად ენდრიუ პარკერი დაინიშნა. გენერალური დირექტორის თანამდებობიდან პენსიაზე გასვლის შემდეგ, HSBC Holdings-ის საბჭოს არააღმასრულებელი დირექტორის თანამდებობაზე განაგრძო საქმიანობა.

ბიოგრაფია
დაიბადა 1958 წლის 17 თებერვალს,EVANS Jonathan, World Who's Who (Europa Biographical Reference) იზრდებოდა კენტის საგრაფოში. განათლება სევენოუქსის სკოლაში (Sevenoaks School) მიიღო, რომელიც იმ პერიოდისთვის მხოლოდ ბიჭებისთვის განკუთვნილ კერძო სკოლას წარმოადგენდა.

დაამთავრა ბრისტოლის უნივერსიტეტი, სადაც კლასიკური ლიტერატურა შეისწავლა და ხელოვნების ბაკალავრის ხარისხი (Bachelor of Arts) მიიღო.

1980-იან წლებში ევანზი უშიშროების სამსახურის თანამშრომელი გახდა. თავდაპირველად იგი კონტრდაზვერვაში მუშაობდა. 2007 წლის მარტში ცნობილი გახდა, რომ იგი MI5-ის გენერალურ დირექტორის თანამდებობას დაიკავებდა ელიზა მენინგემ-ბულერის შემდეგ. 2007 წლის აპრილიდან კი აღნიშნულ უწყებას ჩაუდგა სათავეში. ბრიტანეთის მთავრობის ინფორმაციით, ევანზის ხელფასი £159,999 შეადგენდა.

პირადი ცხოვრება
ევანზი ქრისტიანია, რომელიც ბაპტისტად გაიზარდა. უნივერსიტეტში სწავლის პერიოდში იყო უნივერსიტეტებისა და კოლეჯების ქრისტიანული მეგობრობის (Universities and Colleges Christian Fellowship) წევრი. 2024 წლის მდგომარეობით, იყო ინგლისის ეკლესიის (Church of England) წევრი.

 შემდგომი საკითხავი 
 გენერალური დირექტორის ბიოგრაფია 

სქოლიო

კატეგორია:დაბადებული 17 თებერვალი
კატეგორია:დაბადებული 1958
კატეგორია:ცოცხალი ადამიანები
კატეგორია:ბრისტოლის უნივერსიტეტის კურსდამთავრებულები